ขำกลิ้งลิงกับหมา - วิกิพีเดีย

# ขำกลิ้งลิงกับหมา

### จากวิกิพีเดีย สารานุกรมเสรี

ภาพไตเติ้ลรายการขำกลิ้งลิงกับหมา
ภาพไตเติ้ลรายการขำกลิ้งลิงกับหมา

ขำกลิ้งลิงกับหมา (ญี่ปุ่น: パンくんとジェームズ Pan-kun to Jēmuzu; อังกฤษ: The Adventures of Pan and James : A Chimpanzee and Bulldog on Errands) เป็นรายการโทรทัศน์ของ NTV ในประเทศญี่ปุ่น ที่ออกอากาศในช่วงรายการวาไรตี้เกี่ยวกับสัตว์ที่ชื่อว่า "เท็นไซ! ชิมูระโดบุทสึเอ็น" (天才!志村どうぶつ園) ในประเทศไทยเริ่มออกอากาศตั้งแต่วันที่ 6 มกราคม พ.ศ. 2550 ทุกวันเสาร์อาทิตย์ เวลา 21.00 น. (ระยะแรกของรายการออกอากาศในเวลา 21.30 น.) ทางโมเดิร์นไนน์ทีวี

ขำกลิ้งลิงกับหมา เป็นเรื่องของปัง (หรือ ปังคุง - แปลว่า เด็กชายปัง) ลูกลิงชิมแปนซีตัวน้อย กับ เจมส์ สุนัขบูลด๊อกคู่หู ซึ่งเป็นสัตว์เลี้ยงของครูฝึกสอนสัตว์ ชื่อ มิยาซาว่า อาสึชิ (宮沢 厚) โดยในแต่ละตอนจะมีการฝึกพัฒนาการของสัตว์เลี้ยงทั้งสองโดยมอบหมายภารกิจต่าง ๆ ให้ทำร่วมกัน เช่น ไปเที่ยวงานวัด ไปเที่ยวสวนสนุก ถ่ายรูป ซื้อของ เก็บเห็ด เป็นต้น

รายการนี้นำออกอากาศในหลายประเทศ ในประเทศไทย มีรูปแบบรายการโดยมีตัวหนังสือพากย์ความคิดของสัตว์คล้ายหนังสือการ์ตูน แต่ละตอนของรายการจะมีพิธีกรชาวไทย 2 คนออกมาดำเนินรายการ คือ เอก ฮิมสกุล และ พุทธชาด พงษ์สุชาติ

## [แก้] ปัง

ปัง เป็นลูกลิงชิมแปนซีตัวผู้ ที่ถูกเลี้ยงอยู่ที่สวนสัตว์และสวนสนุก Aso Cuddly Dominion เมืองอะโซะ จังหวัดคุมะโมะโตะ เกาะคิวชู เกิดเมื่อ ค.ศ. 2003 [1] มีคำวิพากษ์วิจารณ์ว่า การที่ปังถูกสอนให้ใช้ชีวิตแบบมนุษย์ ซึ่งผิดวิถีธรรมชาติ นอกจากนี้ สัตว์ต่างๆ ที่ Cuddly Dominion ยังถูกเลี้ยงอย่างไม่เหมาะสม และเป็นการทารุณสัตว์[2][3]

## [แก้] อ้างอิง

1. ↑ http://lists.ibiblio.org/pipermail/monkeywire/2005-August/000789.html สำเนาจาก http://monkeywatch.blogspot.com/2005_08_01_archive.html
2. ↑ http://www.yongfook.com/2004/05/06/cuddly-dominion/
3. ↑ http://www.yongfook.com/2004/07/31/on-weeeed/

## [แก้] แหล่งข้อมูลอื่น

- เว็บไซต์ทางการของรายการขำกลิ้งลิงกับหมา ((ญี่ปุ่น))
- เว็บไซต์ของสวนสัตว์ Aso Cuddly Dominion เจ้าของปัง และเจมส์ ((ญี่ปุ่น))

| ขำกลิ้งลิงกับหมา เป็นบทความเกี่ยวกับ ภาพยนตร์ ดนตรี หรือการบันเทิง ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ ขำกลิ้งลิงกับหมา ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%82/%E0%B8%B3/%E0%B8%81/%E0%B8%82%E0%B8%B3%E0%B8%81%E0%B8%A5%E0%B8%B4%E0%B9%89%E0%B8%87%E0%B8%A5%E0%B8%B4%E0%B8%87%E0%B8%81%E0%B8%B1%E0%B8%9A%E0%B8%AB%E0%B8%A1%E0%B8%B2.html".

หมวดหมู่: รายการโทรทัศน์ | บทความเกี่ยวกับ การบันเทิง ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English